จงสรุปบทความเรื่อง บ้านมีหลายหลัง ดอกเบี้ยลดหย่อนอย่างไร ให้หน่อยค่ะ
บ้านมีหลายหลัง ดอกเบี้ยลดหย่อนอย่างไร

​





 “ตรวจสอบดอกเบี้ยบ้านให้เป็นไปตามสิทธิการลดหย่อนตามเงื่อนไขของกรมสรรพากร ก่อนยื่นแบบแสดงรายการภาษี” – K-Expert  ทุกๆ สิ้นปีสำหรับผู้มีเงินได้ที่เข้าเกณฑ์ต้องเสียภาษีตามที่สรรพากรกำหนด ก่อนการยื่นแบบแสดงรายการเสียภาษีควรสำรวจตัวเองค่ะ ว่ามีค่าลดหย่อนอะไรบ้างที่สามารถนำมาใช้ลดหย่อนภาษีได้ ดอกเบี้ยบ้านก็เป็นอีกค่าลดหย่อนหนึ่งที่ผู้มีเงินได้สามารถนำมาใช้ลดหย่อนภาษี ซึ่งหากมีบ้านหลังเดียวก็คงทำความเข้าใจได้ไม่ยากว่า สามารถนำดอกเบี้ยบ้านมาลดหย่อนภาษีได้เท่าไร แต่หากมีบ้านหลายๆ หลัง บางคนอาจสับสนว่าจะนำดอกเบี้ยบ้านมาลดหย่อนได้เท่าไร K-Expert มีคำแนะนำที่เข้าใจได้ง่ายๆ สำหรับคนที่มีบ้านหลายหลังมาฝากค่ะ   Picture Reference: www.nypost.com  บ้านหลายหลังแบบกู้คนเดียว โดยปกติแล้วดอกเบี้ยบ้านสามารถนำมาลดหย่อนภาษีได้ตามที่จ่ายจริงแต่ไม่เกิน 100,000 บาทค่ะ หากมีบ้านหลายหลังมาจากการกู้คนเดียว สามารถนำดอกเบี้ยจ่ายของบ้านที่เราเป็นผู้กู้มารวมกันแล้วลดหย่อนได้ไม่เกิน 100,000 บาท เช่น มีบ้าน 2 หลัง หลังที่ 1 มีดอกเบี้ยจ่าย 50,000 บาท หลังที่ 2 มีดอกเบี้ยจ่าย 60,000 บาท เท่ากับว่าสามารถนำดอกเบี้ยบ้านมาลดหย่อนได้ไม่เกิน 100,000 บาทค่ะ ถึงแม้ดอกเบี้ยจ่ายจริงจะอยู่ที่ 110,000 บาทก็ตาม  บ้านหลายหลังแบบกู้ร่วม หากใครที่มีบ้านหลายหลังและเป็นการกู้ร่วม การนำดอกเบี้ยบ้านมาลดหย่อนให้หารเฉลี่ยเท่าๆ กันตามจำนวนผู้กู้ร่วมค่ะ แต่ก่อนที่จะนำดอกเบี้ยมาหารเฉลี่ย ดอกเบี้ยจ่ายของการกู้ร่วมของบ้านแต่ละหลังจะต้องไม่เกิน 100,000 บาท เช่น กู้ร่วม 2 คน ดอกเบี้ยบ้านจากการกู้ร่วมทั้งปีอยู่ที่ 120,000 บาท ตามเกณฑ์ของการลดหย่อนดอกเบี้ยบ้านสามารถลดหย่อนได้ตามจริงไม่เกิน 100,000 บาท จึงทำให้ดอกเบี้ยบ้านที่แต่ละคนนำมาลดหย่อนได้จะเท่ากับคนละ 50,000 บาทเท่านั้นค่ะ และหากมีบ้านหลายๆ หลัง เมื่อนำจำนวนดอกเบี้ยบ้านที่หารเฉลี่ยแล้วมารวมกัน ในหนึ่งคนจะลดหย่อนได้ไม่เกิน 100,000 บาทเช่นกันค่ะ  ตัวอย่าง เช่น มีบ้าน 3 หลัง กู้ร่วม 2 หลัง กู้เดี่ยว 1 หลัง สมมติว่า หลังที่ 1 กู้ร่วมหารเฉลี่ยผู้กู้ร่วมได้ดอกเบี้ยบ้านคนละ 40,000 บาท หลังที่ 2 กู้ร่วมหารเฉลี่ยผู้กู้ร่วมได้ดอกเบี้ยบ้านคนละ 30,000 บาท หลังที่ 3 กู้เดี่ยวดอกเบี้ยบ้านอยู่ที่ 50,000 บาท  รวมแล้วดอกเบี้ยบาททั้งหมดเท่ากับ 120,000 บาท แต่สามารถนำมาใช้สิทธิลดหย่อนดอกเบี้ยบ้านได้ไม่เกิน 100,000 บาทค่ะ แต่หากรวมกันแล้ว 3 หลังดอกเบี้ยตามจริงไม่ถึง 100,000 บาท ก็สามารถลดหย่อนได้ตามจริงเท่านั้น เช่น ดอกเบี้ยบ้าน 3 หลัง รวมกันแล้วอยู่ที่ 80,000 บาท สิทธิลดหย่อนจะใช้ได้ตามจริงก็คือ 80,000 บาทค่ะ  อย่างไรก็ตามดอกเบี้ยบ้านจากการกู้เงินบางประเภทไม่สามารถนำมาลดหย่อนภาษีได้ เช่น การกู้เพื่อตกแต่งบ้าน การนำบ้านปลอดภาระมาเป็นหลักทรัพย์ค้ำประกันเพื่อขอกู้เงินกับธนาคาร การกู้เอนกประสงค์โดยกู้เพิ่มจากวงเงินกู้บ้านเดิม ดังนั้นก่อนการนำดอกเบี้ยบ้านมาลดหย่อนภาษีควรตรวจสอบสัญญาด้วยค่ะว่าเป็นเงินกู้ประเภทใด เพื่อไม่ให้ใช้สิทธิแบบผิดเงื่อนไขของกรมสรรพากร ติดตามบทความที่เกี่ยวข้องกับการซื้อบ้านได้ที่ K-Expert  K-Expert Action • ขอหนังสือรับรองดอกเบี้ยจ่ายจากทางธนาคารหรือสถาบันการเงิน เพื่อใช้เป็นหลักฐานในการสิทธิลดหย่อนดอกเบี้ยบ้าน  เรื่องข้างต้นนี้เขียนโดย นารีรัตน์ กำเลิศทอง K-Expert ฝ่ายวางแผนและให้คำปรึกษาลูกค้าบุคคล ธนาคารกสิกรไทย หากมีคำถามเพิ่มเติมสามารถปรึกษากับ K-Expert ธนาคารกสิกรไทย ได้ที่ K-Expert@kasikornbank.com    บทความที่คุณอาจสนใจ: เทคนิคลดหย่อนภาษีเงินได้จากดอกเบี้ยกู้บ้าน
ทุกสิ้นปี สำหรับผู้มีเงินได้ที่เข้าเกณฑ์ต้องเสียภาษีตามที่สรรพากรกำหนด ก่อนการยื่นแบบแสดงรายการเสียภาษีควรสำรวจตัวเองว่ามีค่าลดหย่อนอะไรบ้างที่สามารถนำมาใช้ลดหย่อนภาษีได้ ดอกเบี้ยบ้านก็เป็นอีกค่าลดหย่อนหนึ่งที่ผู้มีเงินได้สามารถนำมาใช้ลดหย่อนภาษี ซึ่งหากมีบ้านหลังเดียวก็คงทำความเข้าใจได้ไม่ยากว่า สามารถนำดอกเบี้ยบ้านมาลดหย่อนภาษีได้เท่าไร แต่หากมีบ้านหลายๆ หลัง บางคนอาจสับสนว่าจะนำดอกเบี้ยบ้านมาลดหย่อนได้เท่าไร

บ้านหลายหลังแบบกู้คนเดียว โดยปกติดอกเบี้ยบ้านสามารถนำมาลดหย่อนภาษีได้ตามที่จ่ายจริงแต่ไม่เกิน 100,000 บาท หากมีบ้านหลายหลังมาจากการกู้คนเดียว สามารถนำดอกเบี้ยจ่ายของบ้านที่เป็นผู้กู้มารวมกันแล้วลดหย่อนได้ไม่เกิน 100,000 บาท

บ้านหลายหลังแบบกู้ร่วม หากมีบ้านหลายหลังและเป็นการกู้ร่วม การนำดอกเบี้ยบ้านมาลดหย่อนให้หารเฉลี่ยเท่าๆ กันตามจำนวนผู้กู้ร่วม แต่ก่อนที่จะนำดอกเบี้ยมาหารเฉลี่ย ดอกเบี้ยจ่ายของการกู้ร่วมของบ้านแต่ละหลังจะต้องไม่เกิน 100,000 บาท ตามเกณฑ์ของการลดหย่อนดอกเบี้ยบ้าน สามารถลดหย่อนได้ตามจริงไม่เกิน 100,000 บาท จึงทำให้ดอกเบี้ยบ้านที่แต่ละคนนำมาลดหย่อนได้จะเท่ากับคนละ 50,000 บาทเท่านั้น และหากมีบ้านหลายๆ หลัง เมื่อนำจำนวนดอกเบี้ยบ้านที่หารเฉลี่ยแล้วมารวมกัน ในหนึ่งคนจะลดหย่อนได้ไม่เกิน 100,000 บาทเช่นกัน

ตัวอย่าง เช่น มีบ้าน 3 หลัง กู้ร่วม 2 หลัง กู้เดี่ยว 1 หลัง สมมติว่า
หลังที่ 1 กู้ร่วมหารเฉลี่ยผู้กู้ร่วมได้ดอกเบี้ยบ้านคนละ 40,000 บาท
หลังที่ 2 กู้ร่วมหารเฉลี่ยผู้กู้ร่วมได้ดอกเบี้ยบ้านคนละ 30,000 บาท
หลังที่ 3 กู้เดี่ยวดอกเบี้ยบ้านอยู่ที่ 50,000 บาท
รวมแล้วดอกเบี้ยบาททั้งหมดเท่ากับ 120,000 บาท แต่สามารถนำมาใช้สิทธิลดหย่อนดอกเบี้ยบ้านได้ไม่เกิน 100,000 บาท แต่หากรวมกันแล้ว 3 หลังดอกเบี้ยตามจริงไม่ถึง 100,000 บาท ก็สามารถลดหย่อนได้ตามจริงเท่านั้น

อย่างไรก็ตาม ดอกเบี้ยบ้านจากการกู้เงินบางประเภทไม่สามารถนำมาลดหย่อนภาษีได้ เช่น การกู้เพื่อตกแต่งบ้าน การนำบ้านปลอดภาระมาเป็นหลักทรัพย์ค้ำประกันเพื่อขอกู้เงินกับธนาคาร การกู้เอนกประสงค์โดยกู้เพิ่มจากวงเงินกู้บ้านเดิม ดังนั้น ก่อนการนำดอกเบี้ยบ้านมาลดหย่อนภาษี ควรตรวจสอบสัญญาด้วยว่าเป็นเงินกู้ประเภทใด เพื่อไม่ให้ใช้สิทธิแบบผิดเงื่อนไขของกรมสรรพากร
18.กฎหมายภาษี